Dan Petrescu a schimbat un jucător U21 după mai puţin de 30 de secunde.
Dan Petrescu a schimbat un jucător U21 după mai puţin de 30 de secunde, în meciul lui CFR Cluj cu Gaz Metan Mediaş. Alin Fica, aflat la debut, a fost înlocuit la prima întretrupere a meciului. Petrescu a contestat în repetate rânduri regula folosirii a doi jucători sub 21 de ani la meciurile din Liga 1.
Dan Petrescu a produs una dintre cele mai rapide schimbări din istoria campionatului de fotbal din România. Tânărul Alin Fica a fost înlocuit după aproximativ 24 de secunde scurse din meciul cu Gaz Metan Mediaş.Fica, jucător în vârstă de 18 ani, aflat la debut, a fost trimis în teren de Petrescu doar pentru ca CFR Cluj să aibă la startul jocului doi jucători eligibili pentru regula U21. În locul său, pe teren a intrat Alexandru Păun.Antrenorul lui CFR Cluj a criticat în repetate rânduri regula impusă de Federaţia Română de Fotbal, prin care toate echipele din Liga 1 sunt obligate să înceapă meciurile cu minimum doi jucători sub 21 de ani, iar pe toată durata partidei să se afle cel puţin unul în teren.